L'auto, automóbil u localment votura (en chistabín [1]) ye un vehiclo de quatro ruedas destinato a lo tresporte de presonas, con capacidat d'entre dos y ueito posientos. Se desplaza gracias a un motor d'esclatiu que funciona con una mezcla de gasolina u de gasoil y aire. En bells países dita mezcla se fabrica a partir de bellas plantas. Actualment s'han prencipiato a producir autos que funcionan con motor electrico, anque l'autonomía d'istos vehiclos ye encara limitata debito a lo peso d'as baterías. As ruedas debanteras d'os autos pueden mover-sen ta os dos costaus ta realizar chiros y prener as curvas.